《雷塘行》
宋代·李之仪

鞭长不能及马腹，有限生涯时苦促。空使后人悲前人，雷塘春草年年绿。

谁知秀色若可餐，风光付与初凭肩。力殚四海笑未已，眉黛一螺当几钱。

君不见黄金栋梁回首蠹，漠漠胡沙青冢暮。么弦欲断空自知，千金漫买长门赋。

膏油续尽天须晓，石土馀垒可长保。就令并蒂永不分，也应终恨雷塘草。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。